stanford-oval/wikipedia huggingface dataset:
Don McGahn

Don McGahn
Donald "Don" McGahn (s. 16. kesäkuuta 1968 Atlantic City, New Jersey) on yhdysvaltalainen juristi.
McGahn opiskeli Yhdysvaltain laivastoakatemiassa ennen kandidaatin arvon saamista Notre Damen yliopistosta historiassa ja tiedonkäsittelytieteessä. Oikeustieteelliset opintonsa hän suoritti Widenerin ja Georgetownin yliopistossa. Opiskeluaikoinaan McGahn ryhtyi republikaaniksi. Hän toimi sittemmin George W. Bushin ja Donald Trumpin presidentinvaalikampanjoiden juristina. Mueller oli Liittovaltion vaalikomission (Federal Election Commission) puhemies heinäkuusta 2008 saman vuoden loppuun ja pysyi sen jäsenenä vuoteen 2013. Hän toimi Valkoisen talon neuvonantajana, kunnes jätti tämän tehtävän syksyllä 2018. Hän oli tehnyt yhteistyötä erikoissyyttäjä Robert Muellerin kanssa ja luovuttanut tietoja tämän johtamaan tutkintaan Venäjän sekaantumisesta Yhdysvaltain vaaleihin 2016. Muellerin mukaan McGahn esti Trumpin yritykset vaikuttaa tutkimukseen.
McGahn on naimisissa Shannon McGahnin kanssa ja parilla on kaksi poikaa. Hän on poliitikko Joe McGahnin sisaruksenpoika.
Aiheesta muualla

Kuvia tai muita tiedostoja aiheesta Don McGahn Wikimedia Commonsissa
Dystopia (täsmennyssivu)

Dystopia tarkoittaa seuraavia asioita:
Dystopia, tulevaisuuden epätoivottava yhteiskunta
Dystopia, yhdysvaltalainen yhtye
Dystopia, Beneath the Massacren albumi
Dystopia, Betty X:n albumi
Dystopia, Iced Earthin albumi
Dystopia, Midnight Juggernautsin albumi
Dystopia, videopeli
Dystopia, manga
Dystopia, Megadethin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dystopia”, voi hakea sivunnimihaulla, laajalla sivunnimihaulla tai tekstihaulla.
Diamela Eltit

| Diamela Eltit |
| --- | --- |
 Diamela Eltit vuonna 2018.
Henkilötiedot
Syntynyt: 24. elokuuta 1949 (ikä 75) Santiago de Chile, Chile
Kansalaisuus:   Chile
Ammatti:  kirjailija
Puoliso:  Jorge Arrate
Kirjailija
Palkinnot
 National Prize for Literature 
Aiheesta muualla
Löydä lisää kirjailijoitaKirjallisuuden teemasivulta
Diamela Eltit (s. 24. elokuuta 1949 Santiago de Chile) on chileläinen kirjailija. Hän on ollut Neustadt-palkinnon ehdokkaana.
Diamantino Miranda

Diamantino Manuel Fernandes Miranda, pelaajanimeltään Diamantino (s. 3. elokuuta 1959) on portugalilainen jalkapalloilija, pelipaikaltaan lähinnä oikealla laidalla pelannut keskikenttäpelaaja. Hänen pelasi kotimaansa liigassa vuodesta 1976 vuoteen 1994. Hän pelasi 22 miesten maaottelua.
Diamantino edusti seuratasolla kotimaassaan Vitória Setúbalia kaudella 1976–1977, Benficaa kausina 1977–1980, Amoraa kaudella 1980–1981, Boavistaa kaudella 1981–1982, Benficaa jälleen kausina 1982–1990 ja uransa viimeiset kaudet Vitória Setúbalia. Hän voitti Portugalin liigamestaruuden vuosina 1983, 1984, 1987 ja 1989 sekä Portugalin cupin vuosina 1980, 1983, 1985, 1986 ja 1987. Vuonna 1983 hän pelasi UEFA-cupin kaksiosaisessa loppuottelussa, jossa Benfica hävisi belgialaisseura Anderlechtille yhteismaalein 1–2.
Diamantino pelasi Portugalin maajoukkueessa 22 maaottelua vuosina 1981–1986 ja teki niissä viisi maalia. EM-kilpailuissa 1984 hän tuli vaihdosta kentälle toisessa alkulohko-ottelussa Espanjaa vastaan ja kolmannen, Romaniaa vastaan pelatun alkulohko-ottelun alkuvaiheissa. Jatkoaikatappioon päättyneessä välieräottelussa Ranskaa vastaan hän pelasi avauskokoonpanossa mutta tuli kentältä vaihtoon 64. minuutilla. MM-kilpailuissa 1986 hän syötti Englantia vastaan pelatun ensimmäisen alkulohko-ottelun ainoan maalin. Kaksi muuta ottelua päättyivät Portugalin tappioon eikä joukkue päässyt alkulohkostaan jatkoon; Puolaa vastaan Diamantino pelasi täydet minuutit, ja Marokkoa vastaan hän tuli 68. minuutilla vaihdosta kentälle ja teki joukkueensa ainoan maalin. Muut maaottelumaalinsa Diamantino teki kesäkuussa 1984 ystävyysottelussa Luxemburgia, lokakuussa 1984 MM-karsintaottelussa Tšekkoslovakiaa, helmikuussa 1985 MM-karsintaottelussa Länsi-Saksaa ja tammikuussa 1986 ystävyysottelussa Suomea vastaan.
David Blatt

Blatt tammikuussa 2015.
David Michael Blatt (hepr. ‏דיוויד בלאט‎, s. 22. toukokuuta 1959 Boston, Massachusetts) on yhdysvaltalais-israelilainen koripallovalmentaja ja kilpauransa päättänyt koripalloilija. Hän toimi vuosina 2014–2016 NBA-joukkue Cleveland Cavaliersin päävalmentajana.
Ura

Blatt oli pelipaikaltaan takamies. Hän vietti pääosan pelaajaurastaan Israelissa. Blatt aloitti myös valmennusuransa Israelissa. Hän toimi muun muassa Israelin maajoukkueen ja Maccabi Tel Avivin apulaisvalmentajana.
Blatt saavutti Maccabi Tel Avivin apulaisvalmentajana Suproleaguen voiton vuonna 2001 ja Euroliigan voiton vuonna 2004. Venäläisen Pietarin Dynamon hän johdatti FIBA Europe Leaguen voittoon vuonna 2005. Italialaisen Pallacanestro Trevison Blatt valmensi Italian mestaruuteen vuonna 2006. Moskovan Dynamon päävalmentajana Blatt toimi kaudella 2008–2009. Venäjän maajoukkueen päävalmentajana vuosina 2006–2012 toimiessaan hän johdatti Euroopan-mestaruuteen vuonna 2007, EM-pronssille vuonna 2011 ja olympiapronssille Lontoossa 2012.
Blatt aloitti vuonna 2014 NBA-joukkue Cleveland Cavaliersin päävalmentajana. Ensimmäisen Cavaliers-kautensa päätteeksi hän johdatti joukkueen loppuotteluihin, joissa se hävisi Golden State Warriorsille. Blatt erotettiin tehtävästään tammikuussa 2016, vaikka Cavaliers johti konferenssiaan. Erottamisen syyksi arvioitiin tyytymättömyyttä organisaation sisällä ja huonontunutta joukkuekemiaa. Myös joukkueen tähtipelaaja LeBron James oli jatkuvasti vaikuttanut tyytymättömältä Blattin valmennukseen.
Mestaruudet

| Mitalit | Mitalit | Mitalit |  |
| --- | --- | --- | --- |
|  Blatt Venäjän maajoukkuevalmentajana vuonna 2011. |  Blatt Venäjän maajoukkuevalmentajana vuonna 2011. |  Blatt Venäjän maajoukkuevalmentajana vuonna 2011. |  |
Maa:   Venäjä
Miesten koripallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Espanja 2007 |  |  |
|  Pronssia | Liettua 2011 |  |  |
Euroliiga 2014
EuroChallenge 2005
Adrianmeren liiga 2012
Israelin Liiga 2002, 2003, 2011, 2012, 2014
Israelin Cup 2002, 2003, 2011, 2012, 2013, 2014
Israelin Liigacup 2010, 2011, 2012, 2013
Italian Liiga 2006
Italian Cup 2007
Euroopan mestaruus 2007
Muuta

Blatt sairastaa MS-tautia, minkä Olympiakosin lääkärit totesivat häneltä vuonna 2019.
Aiheesta muualla

Kuvia tai muita tiedostoja aiheesta David Blatt Wikimedia Commonsissa
Venäjän joukkue – Koripallon EM-kilpailut 2007
4 Šаbаlkin |
5 Holden |
6 Bykov |
7 Kirilenko |
8 Morgunov |
9 Samoilenko |
10 Hrjapa |
11 Pаšutin |
12 Monja |
13 Ponkrašov |
14 Savrasenko |
15 Padius |
Valmentaja Blatt
Venäjän joukkue – Koripallon EM-kilpailut 2011
4 Vorontsevitš |
5 Mozgov |
6 Bykov |
7 Fridzon |
8 Šved |
9 Šаbаlkin |
10 Hrjapa |
11 Antonov |
12 Monja |
13 Hvostov |
14 Ponkrašov |
15 Kirilenko |
Valmentaja Blatt
Venäjän joukkue – Kesäolympialaiset 2012
4 Šved |
5 Mozgov |
6 Karasjov |
7 Fridzon |
8 Kaun |
9 Voronov |
10 Hrjapa |
11 Antonov |
12 Monja |
13 Hvostov |
14 Ponkrašov |
15 Kirilenko |
Valmentaja Blatt
Custódio

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Custódio Miguel Dias de Castro
Syntymäaika: 24. toukokuuta 1983 (ikä 41)
Syntymäpaikka: Guimarães, Portugali
Pelipaikka: puolustava keskikenttäpelaaja
Pituus: 181 senttimetriä
Seura
Seura: Akhisar Belediyespor
Pelinumero: 27
Junioriseurat
1996–1999: Vitória Guimarães
1999–2001: Sporting CP
Seurat
| Vuodet | Seura | O | (M) |
| 2001–2007 | Sporting CP | 95 | (4) |
| 2007–2008 | Dynamo Moskova | 8 | (0) |
| 2009–2010 | Vitória Guimarães | 27 | (0) |
| 2010–2015 | Braga | 87 | (8) |
| 2015– | Akhisar Belediyespor | 5 | (0) |
Maajoukkue
| 2012– | Portugali | 10 | (0) |
 Seurajoukkueuran tilastot kattavat vain kansalliset sarjat, päivitetty 15. maaliskuuta 2015.  Maajoukkueuran tilastot päivitetty 15. maaliskuuta 2015.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Pronssia | Ukraina/Puola 2012 |  |  |
Custódio Miguel Dias de Castro, yleensä vain Custódio (s. 24. toukokuuta 1983 Guimarães, Portugali) on portugalilainen jalkapalloilija. Hän edustaa turkkilaista Akhisar Belediyesporia ja on pelipaikaltaan puolustava keskikenttäpelaaja.
Seurajoukkueura

Custódio edusti vuodet 2001–2007 Sporting Clube de Portugalia. Kauden 2006–2007 hän toimi joukkueen kapteenina. Hänen peliaikansa kauden aikana kuitenkin putosi huomattavasti edellisistä ja lopulta seuraavana kesänä 2007 hän siirtyi venäläisseura Dynamo Moskovaan.
Portugaliin Custódio palasi tammikuussa 2009 ja siirtyi junioriajoiltaan tuttuun Vitória Guimarãesiin. 31. elokuuta 2010 hän teki sopimuksen naapuriseura Sporting de Bragan kanssa.
Ensimmäisellä kaudellaan 2010–2011 joukkueessa hän taisteli peliajasta brasiliaisten Leandro Salinon ja Vandinhon kanssa. Kiivaasta taistelusta hän pelasi kauden aikana yhteensä lähes 25 ottelua. 5. helmikuuta 2011 hän iski vierasottelussa Marítimoa vastaan joukkueensa 2–1-voittomaalin. 5. toukokuuta 2011 Custódio teki yhden pelaajauransa tärkeimmistä maaleista, kun hän onnistui upottamaan pallon verkkoon Benficaa vastaan Eurooppa-liigan toisessa välieräottelussa, josta Braga matkasi lopulta finaaliin vierasmaalisäännön turvin.
Kauden 2011–2012 ensimmäisen puoliskon Custódio joutui olemaan sivussa polvivamman takia.
Aiheesta muualla

Custódion tilastot Footballzz-sivustolla (englanniksi)
Portugalin joukkue – Jalkapallon EM-kilpailut 2012
1 Eduardo |
2 Alves |
3 Pepe |
4 Veloso |
5 Coentrão |
6 Custódio |
7 Ronaldo |
8 Moutinho |
9 Almeida |
10 Quaresma |
11 Oliveira |
12 Patrício |
13 Costa |
14 Rolando |
15 Rúben Micael |
16 Meireles |
17 Nani |
18 Varela |
19 Lopes |
20 Viana |
21 Pereira |
22 Beto |
23 Postiga |
Valmentaja Bento
Damavand

Damāvand talvella
| --- | --- |
Tyyppi:  Kerrostulivuori
Sijainti:  Māzandarān, Iran
Vuoristo:  Alborz
Korkeus merenpinnasta:  5 610 m 
Prominenssi:  4 667  m 
Purkautunut viimeksi:  Tuntematon
Ensimmäinen nousu huipulle:  1837 W. T. Thomson
Helpoin reitti:  vaellus
| --- | --- |
Luokitus:  Maailmanperinnön aieluettelon kohde (d) (5. helmikuuta 2008) 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Damāvand (pers. ‏ دماوند‎), toiselta nimeltään Donbavand, on Iranin korkein vuori. Sillä on erikoisasema persialaisessa mytologiassa ja kansantarustossa. Vuori sijaitsee keskellä Alborzin vuoristoa Kaspianmeren etelärannikon läheisyydessä Māzandarānin maakunnassa, 66 kilometriä koilliseen Teheranista. Se on Lähi-idän korkein vuori ja Aasian korkein tulivuori. Vuori ei ole vulkaanisesti aktiivinen, mutta lähellä huippukraatteria on rikkiä syökseviä fumaroleja, joiden tiedetään olleen aktiivisia kesästä 2007 alkaen.
Symbolismi ja mytologia

Damāvandin asema on persialaisessa mytologiassa sama kuin Olympoksen kreikkalaisessa. Se on persialaisessa runoudessa ja kirjallisuudessa symboli iranilaisten vastarinnalle ulkomaista miehitystä kohtaan. Zarathustralaisissa kirjoituksissa ja mytologiassa kolmipäinen lohikäärme Aži Dahāka oli kahlehdittu Damāvandiin pysyäkseen siellä maailmanloppuun asti. Saman legendan myöhemmässä versiossa tyranni Zahhāk oli myös kahlehdittu luolaan Damāvandin rinteille kärsittyään tappion Kāvehille ja Fereydūnille. Damāvand on merkittävä myös iranilaisessa Arashin legendassa.
Vuori oli kuva-aihe Pahlavin ritarikunnan tunnuksissa. Ritarikunta oli Iranin korkea-arvoisin ritarikunta Pahlavi-dynastian aikana.
Kuumat lähteet

Damāvandin rinteillä on joitakin kuumia lähteitä (Abe Garm Larijan), joilla on terapeuttisia vaikutuksia. Nämä mineraalilähteet sijaitsevat enimmäkseen tulivuoren reunoilla tai ympäröivällä tasangolla osoittaen, että lähellä maanpintaa on vulkaanista lämpöä. Vaikka Damāvandin uskotaan olevan sammunut eikä historiallisella ajalla tapahtuneista purkauksista ole tietoa, kuumat lähteet ja fumarolit viittaavat siihen, että kuumaa tai jäähtyvää magmaa on yhä tulivuoren sisällä. Tämä osoittaa, että Damāvand on ennemminkin uinuva kuin sammunut tulivuori.
Merkittävin kuumista lähteistä sijaitsee Abe garm Larijanissa. Tämän lähteen vesi on hyödyllistä kroonisten haavaumien ja ihosairauksien hoidossa. Lähteiden lähellä on julkisia kylpylöitä.
Reitit huipulle

W. T. Thomson valloitti vuoren vuonna 1837.
Merkittävin lähtöpaikka vuorikiipeilijöille on uusi Iranin vuorikiipeilijöiden liiton leiri Polourin kylässä vuoren eteläpuolella.
On olemassa vähintään 16 reittiä huipulle, jotka poikkeavat toisistaan vaikeusasteeltaan. Jotkin niistä ovat hyvin vaarallisia ja edellyttävät kalliokiipeilytaitoja. Suosituin reitti on eteläinen, jolla on pysyvä leiri puolivälissä huipulle. Pisin reitti on koillinen, jonka käyttäminen vaatii kaksi päivää huipulle pääsyyn. Länsireitti on kuuluisa auringonlaskunäkymästään.
Galleria

Damāvandin juurella.
Damāvandin huippukraatteri avaruudesta nähtynä.
Damāvand avaruudesta.
Itäinen näkymä Damāvandille lokakuussa.
Damāvand
Damāvand
Damāvand Dizinistä nähtynä.
Mantelipilvi Damavandin taustalla
Havainnekuva Pahlavin ritarikunnan rintatähdestä
Aiheesta muualla

Wikimedia Commonsissa on kuvia tai muita tiedostoja aiheesta .
Kiipeilyopas (Arkistoitu – Internet Archive)
Sääennuste
Mount Damavand, TierraWiki.org
Damavandin kiipeilyopas
Summit Post: Damavand
Mount Damavand Climbing Tour (Arkistoitu – Internet Archive)
Māzandarānin provinssin kartta, jossa Damāvand näkyy etelässä.
Daniel Killer

Daniel Pedro Killer (s. 21. joulukuuta 1949, Rosario) on entinen argentiinalainen jalkapalloilija, joka kului maailmanmestaruuden 1978 saavuttaneeseen Argentiinan joukkueeseen puolustajana. Daniel ja hänen veljensä Mario Killer pelasivat Rosario Centralin joukkueessa, joka voitti Argentiinan Primera Divisiónin mestaruuden.
Clara Osowski

Clara Osowski on yhdysvaltalainen mezzosopraano. Hän sai kandidaatinarvon Pohjois-Dakotan osavaltionyliopistosta vuonna 2008 ja maisterinarvon Iowan yliopistosta vuonna 2010. Hän on saanut useita palkintoja, kuten Richard Tauber -palkinnon Franz Schubertin yksinlaulujen tulkinnoista ja toisen palkinnon Thomas Quasthoffin kansainvälisessä Das Lied -laulukilpailussa Saksan Heidelbergissä pianisti Tyler Wottrichin kanssa.
Säveltäjiä, joiden kanssa Osowski on tehnyt yhteistyötä, ovat olleet muiden muassa Linda Kachelmeier, Jeremy Walker, Linda Tutas Haugen, Paul Rudoi ja James Kallembach. Soolotyönsä ohella Osowski on toiminut kokoonpanoissa Lumina Women's Ensemble ja Seraphic Fire.
Osowski on järjestänyt mestarikursseja ja konvokaatioita muiden muassa Syracusen yliopistossa, Muhlenberg Collegessa, Seattlen yliopistossa, Concordia Collegessa ja Pohjois-Dakotan osavaltionyliopistossa. Hän on myös toiminut avustavan taiteellisen johtajan tehtävissä Source Song Festivalilla Minnesotan Minneapolisissa.
Aiheesta muualla

Viralliset sivut (englanniksi)
Denys Sylantjev

| Mitalit | Mitalit | Mitalit |  |
| --- | --- | --- | --- |
|  Sylantjev vuonna 2014. |  Sylantjev vuonna 2014. |  Sylantjev vuonna 2014. |  |
Maa:   Ukraina
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | 200 m perhosuinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Perth 1998 | 200 m perhosuinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Göteborg 1997 | 200 m perhosuinti |  |
|  Pronssia | Hongkong 1999 | 200 m perhosuinti |  |
|  Pronssia | Ateena 2000 | 100 m perhosuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Madrid 2004 | 200 m perhosuinti |  |
|  Hopeaa | Wien 1995 | 100 m perhosuinti |  |
|  Hopeaa | Sevilla 1997 | 100 m perhosuinti |  |
|  Hopeaa | Sevilla 1997 | 200 m perhosuinti |  |
|  Hopeaa | Istanbul 1999 | 200 m perhosuinti |  |
|  Hopeaa | Berliini 2002 | 200 m perhosuinti |  |
|  Pronssia | Istanbul 1999 | 100 m perhosuinti |  |
|  Pronssia | Berliini 2002 | 100 m perhosuinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Antwerpen 2001 | 4×50 m vapaauintiviesti |  |
|  Hopeaa | Sheffield 1998 | 200 m perhosuinti |  |
|  Hopeaa | Antwerpen 2001 | 200 m perhosuinti |  |
|  Pronssia | Sheffield 1998 | 100 m perhosuinti |  |
|  Pronssia | Lissabon 1999 | 100 m perhosuinti |  |
|  Pronssia | Lissabon 1999 | 200 m perhosuinti |  |
|  Pronssia | Riesa 2002 | 4×50 m vapaauintiviesti |  |
Denys Olehovytš Sylantjev (ukr. Денис Олегович Силантьєв, s. 3. lokakuuta 1976 Zaporožje, Ukrainan SNT, Neuvostoliitto) on ukrainalainen poliitikko ja kilpauransa päättänyt uimari, olympiamitalisti, maailman- ja euroopanmestari, joka menestyi etenkin perhosuinnissa.
Elämä ja urheilu-ura

Sylantjev saavutti 200 metrin perhosuinnissa olympiahopeaa Sydneyssä 2000, pitkän radan maailmanmestaruuden Perthissä 1998 ja pitkän radan Euroopan mestaruuden Madridissa 2004 sekä 4 × 50 m vapaauintiviestissä lyhyen radan Euroopan mestaruuden Antwerpenissä 2001. Näiden lisäksi Sylantjev kartutti mitalikokoelmaansa kolmella lyhyen radan MM-mitalilla, seitsemällä pitkän radan EM-mitalilla ja kuudella lyhyen radan EM-mitalilla, jotka kaikki tulivat yhtä viestimitalia lukuun ottamatta 100 tai 200 metrin perhosuinnista. Sydneyn lisäksi hän osallistui kesäolympialaisiin Atlantassa 1996, Ateenassa 2004 ja Pekingissä 2008. Ateenan kesäolympialaisissa hän toimi myös Ukrainan lipunkantajana kisojen avajaisissa.
Vuonna 2001 Sylantjev väitteli pedagogisten tieteiden kandidaatiksi Zaporižžjan kansallisesta yliopistosta. Hänen väitöskirjansa aiheena oli näkövammaisten lasten fyysisen kehityksen korjaaminen uinnin avulla.
Poliittinen ura

Vuoden 2012 parlamenttivaaleissa Sylantjev oli ehdolla Ukrainan parlamenttin Verh’ovna Radaan Kiovan Obolonin piirin 217. vaalipiiristä riippumattomana ehdokkaana, muttei tullut valituksi. Vuonna 2014 hän toimi kansanedustaja Ruslan Badajevin avustajana. Vuoden 2014 parlamenttivaaleissa Sylantjev valittiin Verh’ovna Radaan Oleh Ljaškon radikaalipuolueen listan 12:ntena, sitoutumattomana ehdokkaana. Vuoden 2019 parlamenttivaaleissa Sylantjev oli ehdolla samalla listalla 15:ntenä ehdokkaana, muttei tullut valituksi. Vuonna 2020 hän pyrki Kiovan kaupunginvaltuustoon Tulevaisuuden puolesta -puolueen (ukr. За майбутнє, Za maibutnje) listalta, muttei tullut valituksi.
Aiheesta muualla

Kuvia tai muita tiedostoja aiheesta Denys Sylantjev Wikimedia Commonsissa
Miesten 200 metrin perhosuinnin pitkien ratojen maailmanmestarit
Don McNeill’s Breakfast Club

Don McNeill
Breakfast Clubin viimeinen lähetys 1968.
Don McNeill's Breakfast Club on yhdysvaltalainen radion aamulähetys, jota lähetettiin 23. heinäkuuta 1933 – 27. joulukuuta 1968. Ohjelman edeltäjä oli The Pepper Pot, jonka juontajuus siirtyi Don McNeillille ja samalla ohjelman uudeksi nimeksi tuli The Breakfast Club.  Ohjelmaa lähetti NBC Blue Network, josta vuonna 1943 syntyi ABC. The Breakfast Club on pitkäikäisin valtakunnallinen radion viihdeohjelma Yhdysvalloissa.
Don McNeill's Breakfast Club pääsi Radio Hall of Fameen vuonna 1989.
Aiheesta muualla

www.richsamuels.com: The Breakfast Club
Delaware Blue Coats

| Delaware Blue Coats |
| --- | --- |
Liiga:  NBA Development League
Perustettu:  2007
Historia:  Utah Flash (2007–2011) Delaware 87ers (2013–2018)
Areena:  76ers Fieldhouse kapasiteetti 2 500
Kotipaikka:  Wilmington, Delaware, Yhdysvallat
Värit:                     
Päävalmentaja:  Connor Johnson
Kotisivu:  bluecoats.gleague.nba.com
Delaware Blue Coats on koripalloseura Delawaren Wilmingtonista. Se pelaa D-liigassa ja toimii NBA-seura Philadelphia 76ersin farmijoukkueena.
Aiheesta muualla

Virallinen kotisivu (englanniksi)
Diomaténé

| Diomaténé |
| --- | --- |
 Diomaténé
 Koordinaatit: 11°24′58″N, 5°39′20″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  272 km²
Väkiluku (2009):  4 500
Infobox OKVirheellinen NIMI-arvo: 
Diomaténé on maalaiskunta ja sen keskuskylä Sikasson alueen Sikasson piirissä Malissa. Se sijaitsee 15 kilometriä Sikassosta pohjoiseen. Kunnassa on 4 500 ja kylässä 800 asukasta (vuonna 2009).
Diomaténén kunnan pinta-ala on 272 neliökilometriä. Se rajoittuu pohjoisessa Sikasson piirin Faman, idässä Kafouziélan ja Zangaradougoun, etelässä Sikasson ja lännessä Pimpernan kuntiin. Alue on pinnanmuodostukseltaan lähinnä tasankoa. Pysyviä vesistöjä ei ole. Ilmasto on sudanilais-sahelilainen. Kasvillisuus on metsä-, pensas- ja heinäsavannia.
Kuntaan kuuluu neljä kylää. Asukkaat ovat etupäässä senufoja. Lisäksi on miniankoja ja fulbeja. Vallitseva uskonto islam, mutta myös animistiset perinteet ovat vahvoja.
Diomaténén kautta kulkee Sikasson ja Koutialan välinen vanha maantie. Seudun pääelinkeino on maatalous. Tärkeimmät viljelykasvit ovat puuvilla, maissi, hirssi, durra ja riisi. Kotieläimiä ovat naudat, lampaat, vuohet ja aasit.
Diploprionini

| Diploprionini |
| --- | --- |
 Kultasaippuakala (Aulacocephalus temminckii)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Meriahvenet Epinephelinae
Tribus::  Diploprionini  Bleeker, 1874
Infobox OKNimi-testi OK: 
Diploprionini on yksi meriahventen (Serranidae) kalaheimon meriahventen (Epinephelinae) alaheimon viidestä tribuksesta. Siihen kuuluvat seuraavat kolme sukua:
Aulacocephalus Temminck & Schlegel, 1843
Belonoperca Fowler & Bean, 1930
Diploprion Cuvier, 1828
Diracin kuva

Diracin kuva eli vuorovaikutuskuva on kvanttimekaniikassa Schrödingerin kuvan ja Heisenbergin kuvan välimuoto. Edellisessä kuvassa tilavektorit ja jälkimmäisessä operaattorit kehittyvät ajan suhteen. Vuorovaikutuskuvassa molemmat kehittyvät ajan suhteen.
Diplulmaris antarctica

| Diplulmaris antarctica |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Meduusat Scyphozoa
Lahko::  Kiekkomeduusat Semaeostomeae
Heimo::  Ulmaridae
Suku::  Diplulmaris
Laji::  antarctica
Kaksiosainen nimi
 Diplulmaris antarctica  (Maas, 1908) 
Katso myös
   Diplulmaris antarctica Wikispeciesissä   Diplulmaris antarctica Commonsissa 
Infobox OKNimi-testi OK: 
Diplulmaris antarctica on meduusalaji, joka elää Etelämantereen ympärillä. Sen uimakellon halkaisija voi kasvaa 18-senttiseksi.
Dawn of Azazel

| Dawn of Azazel> Tiedot |
| --- | --- |
Toiminnassa:  1999–2016
Tyylilaji:  death metal
Kotipaikka:  Auckland, Uusi-Seelanti
Laulukieli:  englanti
Jäsenet:  Rigel Walshe, murinalaulu, bassokitara (1999–)  Nik Davies, kitara (2015–) 
Levy-yhtiö:  Unique Leader Records, 2009–   Ibex Moon Records, 2005   Agonia Records, 2004  
Aiheesta muualla
Kotisivut
Infobox OKNimi-testi OK: 
Dawn of Azazel on uusiseelantilainen death metal -yhtye, joka perustettiin Aucklandissa vuonna 1999.
Vuonna 2005 Dawn of Azazel sai paljon huomiota kotimaansa mediassa laulaja Rigel Walshen poliisiammatin vuoksi. Uutinen pääsi parhaan katseluajan uutisiin, minkä seurauksena yhtyeen kotisivuilla laskettiin yli 43 000 vierailua vuorokauden aikana.
Yhtye on julkaissut neljä studioalbumia.
24. huhtikuuta 2016 yhtyeen jäsenet Joe Bonnett ja Jeremy Suckling ilmoittivat jättävänsä yhtyeen, ja yhtyeen tiedonannon mukaan jatkosuunnitelmat ovat epävarmat.
Jäsenet

Rigel Walshe – laulu, bassokitara
Nik Davies – kitara
Jäsenet > Entiset jäsenet

Joe Bonnett – kitara (1999 – 2016)
Jeremy Suckling – rummut (2008 – 2016)
Tony Angelov – kitara
Tom James – kitara
Tony Corry – rummut
Phill Osborne – rummut
Martin Cavanagh – rummut